Eigentli hemmer höt uf di 5i welle ufschtoh und an Schtrand go de Sunneufgang luege. Wo denne de Wecker glüüte het, hemmer eistimmig beschlosse, legge zbliibe ;-) Das hemmer denne au so gmacht, hend chli usgschlofe, packt und send denne a Schtrand. Döte hemmer denne 2 Olivias troffe wo met ois in San Diego id Schuel send, esch scho loschtig wie chli die Welt esch... Nacher semmer nochli gi shoppe, send weder zrug is Hostel ois go umzieh und send de metemene Shuttel an Flughafe gfahre. Am halbi 11 am Obig semmer denne Abgfloge. Mer hend Plätz am Notusgang gha, dur das hemmer relativ vell Platz gha. Leider han ich grad de Sitz verwötscht wo mer ned het chönne hende abeloh, und dur das han ich ufem ganze Flug kes Aug chöne zuetue und ben fascht wahnsinnig worde. Eigentlich beni todmüed gsi, han aber eifach ned chönne schlofe wells so unbequem gsi esch.